CELEX: 62010TN0587
Language: da
Date: 2010-12-19 00:00:00
Title: Sag T-587/10: Sag anlagt den 29. december 2010 — Interspeed mod Kommissionen

19.3.2011   
            
            
               DA
            
            
               Den Europæiske Unions Tidende
            
            
               C 89/17
            
         Sag anlagt den 29. december 2010 — Interspeed mod Kommissionen
   (Sag T-587/10)
   2011/C 89/40
   Processprog: slovensk
   
      Parter
   
   
      Sagsøger: Interspeed Holding Kompanija, A.D. (Beograd, Serbien) (ved advokat Marko Bošnjak)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionen tilpligtes at betale sagsøgeren erstatning for skade ved lucrum cessans, tabt fortjeneste og nedsat værdi af sagsøgerens aktiver på i alt EUR 131 879 601 med tillæg af accessoriske beløb i form af morarenter beregnet af erstatningen fra datoen for denne sags anlæggelse, og indtil endelig betaling sker.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med denne sag, der er anlagt i henhold til artikel 256 og 268 i Traktaten om Den Europæiske Unions Funktionsmåde, har sagsøgeren nedlagt påstand om, at Europa-Kommissionen tilpligtes at betale sagsøgeren erstatning for skade ved lucrum cessans, tabt fortjeneste og nedsat værdi af sagsøgerens aktiver på 131 879 601 EUR med tillæg af accessoriske beløb i form af morarenter beregnet af erstatningen fra datoen for denne sags anlæggelse, og indtil endelig betaling sker; renterne beregnes med Den Europæiske Centralbanks rentesats for de væsentligste finansieringstransaktioner i den relevante periode forhøjet med to procentpoint, ligesom sagsøgte bør betale de advokatsalærer og andre sagsomkostninger, som sagsøgeren har afholdt i denne sag.
   Såfremt Retten ikke skulle tage sagsøgerens påstand om sagsomkostninger til følge, nedlægges subsidiært påstand om, at Retten pålægger hver part at bære sine egne sagsomkostninger, jf. procesreglementets artikel 87, stk. 3.
   Til støtte for søgsmålet har sagsøgeren fremsat følgende anbringender:
   
                
            
            
               Sagsøgeren gør for det første gældende, at Det Europæiske Genopbygningsagentur (herefter »DEG«) har udvist retsstridig adfærd for så vidt som
               
                           —
                        
                        
                           det den 19. december 2006 gennemførte en udbudsprocedure,
                        
                     
                           —
                        
                        
                           det den 22. december 2006 offentliggjorde en meddelelse vedrørende udvælgelsen af den virksomhed, der skal udføre arbejderne ved grænseovergangen i Preševo,
                        
                     
                           —
                        
                        
                           det den 10. maj 2007 udfærdigede kontrakt nr. 04SERO 1105004 vedrørende arbejdernes udførelse ved grænseovergangen i Preševo,
                        
                     
                           —
                        
                        
                           betalte for projekteringen af rekonstruktionen af grænseovergangen i Preševo,
                        
                     
                           —
                        
                        
                           udvalgte og betalte Putevi Užice A.D. som udførende virksomhed.
                        
                     
                           —
                        
                        
                           udvalgte og ansatte overvågningsorganet E GIS BCECOM International s.a. med henblik på udførelsen af rekonstruktionsarbejderne og udbetalte et beløb på 180 850 EUR for overvågningsopgaver som led i opfyldelsen af kontrakt nr. 06SERO 1102/008-1713 81, der blev indgået den 16. december 2008, og kontraktnr. 04SERO 1105/00 1-162954, der blev indgået den 24. september 2004, til et samlet beløb på 606 276,39 EUR,
                        
                     
                           —
                        
                        
                           anskaffede sig det nødvendige udstyr til grænseovergangen (container, bomme o.lign.), og
                        
                     
                           —
                        
                        
                           deltog i rekonstruktionen, direkte koordinerede og fulgte op på sin investering med udgangspunkt i sit eget kontor i Beograd.
                        
                     Sagsøgeren gør yderligere gældende, at DEG med den ovennævnte adfærd gjorde et retsstridigt indgreb i beskyttelsen af den berettigede forventning samt i de legitime og retligt beskyttede rettigheder, som sagsøgeren kunne påberåbe sig indtil ultimo december 2007 (hvad angår et salgssted) eller til den 7. maj 2009 (med hensyn til rettighederne på området for godsterminalen ved toldstedet). Denne forventning og disse rettigheder er et udtryk for beskyttelse af ejendomsretten, hvilken ret udgør en af de grundlæggende rettigheder, der bl.a. er beskyttet ved artikel 1 i protokollen til den europæiske konvention til beskyttelse af menneskerettigheder og grundlæggende frihedsrettigheder.
               Sagsøgeren gør endvidere gældende, at DEG’s ovennævnte adfærd udgør en væsentlig og åbenbar tilsidesættelse af almindelige retsgrundsætninger, der i det foreliggende tilfælde i det væsentlige er grundsætningen om beskyttelse af den berettigede forventning, kravet på beskyttelse af ejendomsretten samt proportionalitets- og gennemsigtighedskravet. Den åbenlyst grove tilsidesættelse ses bl.a. af omfanget af den skade, som sagsøgeren er blevet forvoldt.
            
         
                
            
            
               Sagsøgeren gør for det andet gældende, at DEG’s adfærd har været bestemmende for den skade på sagsøgerens aktiver, der følger af
               
                           —
                        
                        
                           lucrum cessans, der skyldes den omstændighed, at det ikke har været muligt at oppebære indtægterne fra godsterminalen, der kan opgøres til 56 838 141 EUR,
                        
                     
                           —
                        
                        
                           lucrum cessans, der skyldes den omstændighed, at det ikke har været muligt at oppebære indtægterne fra det salgssted, som er beliggende ved grænseovergangen, og som kan opgøres til 46 800 000 EUR, og
                        
                     
                           —
                        
                        
                           tabt fortjeneste, der skyldes den omstændighed, at det ikke har været muligt at oppebære lejeindtægter og andre indtægter fra det indkøbscenter, der er beliggende i umiddelbar nærhed af grænseovergangen i Preševo, hvilket tab kan opgøres til 42 681 600 EUR.
                        
                     
         
                
            
            
               Sagsøgeren gør for det tredje gældende, at den lidte skade er uløseligt forbundet med de »rekonstruktionsaktiviteter« ved grænseovergangen i Preševo, som DEG har planlagt og iværksat.
            
         
                
            
            
               Sagsøgeren hævder ligeledes, at DEG havde fuldt kendskab til sagsøgerens ovennævnte rettigheder ved grænseovergangen i Preševo og dermed bevidst tilsidesatte disse.